«Լույս» հիմնադրամի մենթորության ծրագիրը գործընկերություն է «Լույսի» ուսանողի՝ մենթորի և 15-25 տարեկան հայաստանցի երիտասարդի՝ մենթիի միջև։ Այս համագործակցությունն օգտակար է երկու կողմի համար էլ․ մենթիները խորհուրդ և ուղղորդում են ստանում, իսկ մենթորները փոխանցում են իրենց գիտելիքն ու հմտությունները և դրական օրինակ ծառայում։ Բացի համագործակցությունից, ծրագրի ընթացքում կազմակերպվում են ճանաչողական տարբեր միջոցառումներ, որոնց նպատակն է ոգեշնչել մենթիներին՝ համարձակ երազելու և ապագայի մեծ նպատակներ սահմանելու։